Document ID: /fineweb-2-swissfilter-quality_10-filterrobots/filtered/01308.jsonl.gz/158

Lajme
LAPSH “Naim Frashëri” merr mbështetjen e Ambasadës së Kosovës në Zvicër
Viti i ardhshëm përkon me 30 vjetorin e themelimit të LAPSH-së. Por, për shkak të vështirësive nga pandemia e COVID-19, ende nuk është vendosur për një datë të shënimit të jubileut
Fillimi i vitit të ri shkollor në Zvicër, është po ashtu edhe fillimi i mësimit plotësues në gjuhën shqipe, në shumë shkolla të kantoneve të ndryshme në Zvicër. Kjo ishte edhe njëra ndër arsyet e mbledhjes së radhës së Kryesisë së Lidhjes së Arsimtarëve dhe Prindërve Shqiptarë në Zvicër –LAPSH „ Naim Frashëri“
Pasi që për të mbajtur takimin shfrytëzoheshien ambientet e Ambasadës së Republikës së Kosovës ne Bernë, i pranishëm në këtë takim ishte edhe Ambasadori i ri, z. Sami Ukelli, shkruan albinfo.ch.
Ukelli, një diplomat karriere, i kishte të njohura problemet që hasin organizatorët e mësimit shqip në Zvicër, e për ta ofroi bashkëpunim, me qëllim arritjen e objektivave të tyre së bashku.
Në anën tjetër kryetari i LAPSH-së, Nexhat Maloku, së bashku me anëtarët tjerë të kryesisë dhe ata nga këshillat kantonalë, vijuan më pas me pikat e rendit të ditës, të caktuara më parë.
Fillimisht, nga përfaqësuesit e Këshillave Kantonalë të LAPSH-së, u dhanë informacione mbi mbarëvajtjen e procesit plotësues mësimor, si dhe detaje tjera sa i përket numrit të nxënësve që vijojnë mësimit plotësues në gjuhën shqipe, në secilin kanton.
Duke qenë se viti i ardhshëm përkon edhe me 30 vjetorin e themelimit të LAPSH-së, kjo ishte edhe njëra ndër temat e diskutuara në këtë takim, shkruan albinfo.ch. Por, për shkak vështirësive të shkaktuara nga pandemia e COVID-19, ende nuk është vendosur për një datë të caktuar, kur mundet të organizohet një ngjarje festive për këtë përvjetor jubilar.
Po ashtu, si pjesë e këtij përvjetori pritet të nxirret edhe një libër, ku do të përmblidhen të gjitha aktivitetet dhe kontribuesit e LAPSH-së në këto 30 vite.
Si pikë tjetër e rendit të ditës ishte edhe Kuvendi i LAPSH, i cili obligohet edhe me statut, e që pritet të mbahet vitin që vjen.
Lidhja e Arsimtarëve dhe Prindërve Shqiptarë “Naim Frashëri” është formë e organizimit të arsimtarëve dhe prindërve shqiptarë në Zvicër. Ajo është organizatë jopolitike dhe jofetare. Lidhja e Arsimtarëve dhe Prindërve Shqiptarë “Naim Frashëri” është bartëse e shkollës shqipe në Zvicër.
Përmes rrjetit të saj organizativ në Këshilla Kantonale, Rajonale e Komunale, Lidhja e zhvillon veprimtarinë e vet në tërë Zvicrën.
Këshillat Kantonale, Rajonale dhe Komunale e përfaqësojnë Lidhjen para prindërve shqiptarë, organeve zvicerane dhe kryejnë veprimtari edukativo-arsimore e kulturore në koordinim me Kryesinë Qendrore të Lidhjes.
Të ngjashme
Restorantet në Kantonin e Bernës, nga e hëna, mbyllen në orën 21.00
Të tjera nga Lajme
E-Diaspora
-
Britani: 3-vjeçari shqiptar, hit në internet, pozon për markat më të njohura Së fundmi, mediat britanike kanë shkruar historinë e një voglushi shqiptar që është kthyer në një...
-
Bebe Rexha dhe shqiptarët në Amerikë dhuruan spektakël
-
Ura e Bosforit në Stamboll u “mbulua” nga ngjyrat kuq e zi
-
Grupi suedez realizon “Xhamadani vija-vija”, për 28 Nëntor
-
Ujëvara e Niagarës ndriçohet me ngjyrat e flamurit kombëtar
Jeta në Zvicër
-
Gjeneva u jep të drejta të plota qytetarëve me aftësi të kufizuara Njerëzit me aftësi të kufizuara të rënda mendore ose fizike kanë fituar të drejta të plota...
-
Qyteti St. Gallen, për herë të parë udhëhiqet nga një grua
-
Zvicra nën presion: Kërkon rregulla drastike në vendpushimet e skive
-
Zviceranët, të gatshëm për t’u vaksinuar
-
Zvicër: Dështojnë të dy iniciativat, e djathta kthen rezultatin në favor të vet